märk (skr nimitta, laks´an´a; tb mtshan; hn xiang; jp sō), budismis mõiste, mis kõige laiemas mõttes tähendab *seadmuste (dharma )kui tajutavate objektide tunnuseid, nagu suurus, kuju, värv, samuti *teo ja *teovilja tähiseid ja tähendusi ning ka *meeleharjutustes kujustatud objektide tunnuseid. *Mahajaanas ei peeta märke ja seadmuste märgilisust püsivaks ega seadmustele sisemiselt omaseks, vaid pigem ebaküpse meele ettekujutuseks. Seadmusi peetakse iseenesest tühjadeks (skr  śūnya), märgituteks (skr ānimitta) ja eesmärgituteks (skr apran´ihit ...